Марко Ганчев
Песен за хляба и солта

chitanka.info

Сол-сол-ла-си-ла-сол.

Даже и песента не може без сол:

сол е ключът на всякоя песен.

Даже и хлябът да бъде пресен,

даже да има продукти бол,

нищо не става без сол.

Сол-сол-ла-си-ла-сол.

Сол-сол-ла-си-ла-сол.

Боже, не може земята без сол.

Че какво представлява земята?

Едно яйце представлява земята.

А какво е яйцето без сол?

Нищо не струва без сол.

Сол-сол-ла-си-ла-сол.

Сол-сол-ла-си-ла-сол.

Вярно, не може земята без сол.

Но кое е солта на земята?

Солта на земята това е шегата.

Без бялата сол животът е чер,

нищо не струва без сол.

Сол-сол-ла-сол… И пипер!

1973

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.